‘હાઉસફુલ’ જેવી સુપરહિટ અને ‘હિમ્મતવાલા’ જેવી સુપર બકવાસ ફિલ્મ બનાવી ચૂકેલા સાજિદ ખાનની ‘હમશકલ્સ’ આ વર્ષની બિગેસ્ટ કૉમેડી ફિલ્મ ગણાવવામાં આવી રહી છે. ત્રણ જણના ટ્રિપલ રોલ ધરાવતી આ ફિલ્મમાં ગરબડ-ગોટાળાની ભરમાર છે. ત્રણ વ્યક્તિઓ એવી છે જે બધાના બબ્બે હમશકલ છે એટલે કે એક જ ચહેરાવાળા ત્રણ-ત્રણ લોકો છે. આ ત્રણેયનાં નામ પણ એક જ છે જે વધુ ને વધુ ગોટાળા કરાવે છે. એકસરખા ચહેરા ધરાવતા આ ત્રણ લોકોમાંથી બે હીરો છે અને એક વિલન છે એટલે કે હીરો અને વિલનના ચહેરાઓ પણ સરખા છે એટલે કન્ફ્યુઝનમાં ઑર ઉમેરો થાય છે.